Miloje Buca Ivanović
<s>Miloje "Buca" Ivanović (Beograd, 31. avgust 1946 — Beograd, 26. april 2018) je bio srpski glumac.</s><s>Karijeru je započeo na daskama Narodnog pozorišta u Mostaru da bi 1975. debitovao na dramskoj sceni Narodnog pozorišta „Toša Jovanović“ u Zrenjaninu gde će provesti više od tri decenije.</s><s>Od tada pa sve do odlaska u penziju, uspešno igra u čitavom nizu predstava zrenjaninskog teatra kao iskusan interpretator najraznovrsnijih likova u svim žanrovima.</s><s>Ipak, posebno mesto u njegovom glumačkom putu zauzima pedagoški rad u Dramskom studiju za mlade koji je osovao sredinom devedesetih godina a vodio sve do svoje smrti.</s><s>Vodio ga je delom samostalno, potom sa Svetlanom Utješanović a na kraju i sa mladom koleginicom Vesnom Varićak.</s><s>S osnovnom idejom da u tri starosne kategorije, od nižeg osnovnoškolskog, preko polaznika iz viših razreda do najstarijih, srednjoškolaca, decu i mlade obuči osnovnim vrlinama scenske igre i govora i dovede ih tokom jedne godine do javnih nastupa, njihovo detinjstvo i mladost učini lepšim i što je više saglasnim sa pozorišnom umetnošću u celini, – njegov dramski studio ubrzo postaje svojevrsna pripremna škola za one, koji su histrionaki zanat odabrali za svoje životno opredelenje.</s><s>Za 25 godina rada i postojanja dramskog studija Miloja Buce Ivanovića za pozorišnu akademiju stasalo je, primljeno i uspešno završilo desetak i nešto više polaznika i većina od njih uveliko žive svoj život profesionalnih glumaca na scenama u Zrenjaninu, Beogradu i Novom Sadu.</s>

<s>Spoljašnje veze</s>

<s>IN MEMORIAM: Buco, hvala ti za sve, vole te tvoja deca!</s><s>IN MEMORIAM Miloje Buca Ivanović 1946 – 2018</s>

<s>Srpski pozorišni glumci
Srpski filmski glumci
Srpski televizijski glumci
Biografije, Zrenjanin</s>

